Diari Oficial de la Generalitat Valenciana


Sumari del DOGV 4972, del 23-03-2005 (2004/13172)

RESOLUCIÓ de 30 de juliol de 2004, del conseller d'Economia, Hisenda i Ocupació, que autoritza la reobertura de la línia de subvenció T5626 en el subprograma 322.51, "Foment d'Ocupació", del SERVEF, per a donar suport a la firma d'un conveni de col·laboració entre aquest organisme i la Mancomunitat de Municipis de la Vall d'Albaida. Exp. modificació: 31.001/04.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/13715


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 30 de juliol de 2004, del conseller d'Economia, Hisenda i Ocupació, que autoritza la reobertura de la línia de subvenció T5626 en el subprograma 322.51, "Foment d'Ocupació", del SERVEF, per a donar suport a la firma d'un conveni de col·laboració entre aquest organisme i la Mancomunitat de Municipis de la Vall d'Albaida. Exp. modificació: 31.001/04. [2004/M13332]
  
El SERVEF té com un dels seus objectius principals el desenvolupament de les polítiques d'intermediació en el mercat de treball i de l'orientació laboral, i gradualment de les polítiques actives d'ocupació i de la formació professional ocupacional i continua en el sentit més ampli, comprenent aquestes des de les que es regulen per una ordre fins a la firma de convenis específics amb entitats públiques o privades.
  
Amb el propòsit de desenvolupar polítiques que afavorisquen la inserció laboral de les persones que volen accedir a un lloc de treball i el manteniment del grau d'ocupació, i atés que hi ha col·lectius que per les seues característiques tenen especials dificultats, la Generalitat Valenciana, mitjançant el SERVEF, té prevista la firma d'un conveni de col·laboració amb la Mancomunitat de Municipis de la Vall d'Albaida per a la integració laboral de persones amb discapacitat física, psíquica o sensorial. Per a això s'ajudarà les persones amb discapacitat tot afavorint-ne la inclusió en itineraris d'inserció laboral duts a terme per mitjà de la Mancomunitat de Municipis de la Vall d'Albaida, i la participació de la qual culminarà en una ocupació subvencionada per a les empreses que contracten.
  
Per tal de donar cobertura econòmica a aquest Conveni, el SERVEF proposa la reobertura de la línia de subvenció del capítol IV del subprograma 322.51, codificada T5626, amb la denominació "Conveni de Col·laboració amb la Mancomunitat de Municipis de la Vall d'Albaida", per un import de 148.250,00 euros, la qual va ser aprovada per la Resolució de 18 de desembre de 2003, del conseller d'Economia, Hisenda i Ocupació, i la minoració del crèdit de la línia T2847, denominada "Foment de l'ocupació estable i autoocupació amb entitats públiques i privades", del mateix capítol i subprograma, per un import de 148.250,00 euros, i finançada amb aportació no condicionada de la Generalitat Valenciana al SERVEF.
  
Per tot això, vista la proposta de la directora general del SERVEF, vist l'informe favorable de data 16 d'abril de 2004, de la Intervenció Delegada en el SERVEF, i el de la Direcció General de Pressupostos i Despeses de data 28 de juny de 2004, i tenint en compte el que disposen els articles 32, 33 i 45.b) de la Llei d'Hisenda Pública de la Generalitat Valenciana; els articles 17 i 19 de la Llei 17/2003, de 30 de desembre, de Pressupostos de la Generalitat Valenciana per a l'exercici 2004, i l'article 15 de l'Ordre de 27 de febrer de 2004, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana per al 2004, resolc
  
- Autoritzar la reobertura de la línia de transferències corrents codificada T5626, "Conveni de Col·laboració amb la Mancomunitat de Municipis de la Vall d'Albaida", d'acord amb l'annex.
  
- Autoritzar la transferència de crèdit entre línies de subvenció d'un mateix subprograma i capítol, i finançada amb aportació no condicionada de la Generalitat Valenciana al SERVEF, d'acord amb el detall següent:
  
Aplicacions pressupostàries
  
de despesa que augmenten: Import:
  
02.76.42.4993.87853.4 Línia T5626 148.250,00
  
Aplicacions pressupostàries
  
de despesa que disminueixen: Import:
  
73.53.72.5338.89415.4 Línia T2847 - 148.250,00
  
València, 30 de juliol de 2004.- El conseller: Gerardo Camps Devesa.
  
ANNEX DE LÍNIES DE SUBVENCIÓ EXERCICI 2004
  
TRANSFERÈNCIES CORRENTS
  
CODI: 322.51
  
SUBPROGRAMA: FOMENT D'OCUPACIÓ
  
EXPEDIENT: 31.001/04
  
CODI: T5626
  
DENOMINACIÓ: CONVENI COL·LABORACIÓ AMB MANCOMUNITAT DE MUNICIPIS DE LA VALL D'ALBAIDA
  
IMPORT: 148.250,00
  
BENEFICIARIS: MANCOMUNITAT MUNICIPIS VALL D'ALBAIDA
  
NOR. REGUL.: Art. 45 B) TRLHPGV
  
DESCRIPCIÓ I FINALITATS: ACCIONS DE SUPORT A L'OCUPACIÓ DE DISCAPACITATS PSÍQUICS, FÍSICS O SENSORIALS
  
CONVOCATÒRIA: NOMINATIVA
  
AP. NO CONDIC..G.V.: 148.250,00
  
AP. EXTERNA
  
AP. COND.G.V.
  
CODI: T2847
  
DENOMINACIÓ: FOM. OCUP. ESTABLE I AUTOOCUP. E. PÚBL. I PRIV.
  
IMPORT: 510.750,00
  
BENEFICIARIS: ENTITATS PUBLIQUES I PRIVADES
  
NOR. REGUL.: ORDE CONSELLERIA
  
DESCRIPCIÓ I FINALITATS: AJUDES ECONÒMIQUES PER A FOMENTAR L'OCUPACIÓ ESTABLE I L'AUTOOCUPACIÓ MITJANÇANT ENTITATS PÚBLIQUES I PRIVADES
  
CONVOCATÒRIA GENÈRICA
  
AP. NO CONDIC.G.V.: 510.750,00
  
AP. EXTERNA
  
AP. COND. .G.V.